"Дан После - Кубанска Криза" или "The Day After-Cuban Missile Crisis" је наставак игре Блицкриг дизајниран од стране "Black Beans" и "Strategy First" студија. Радња игре је смештена у шездесетим годинама 20. века, током Кубанске ракетне кризе. Игра је базирана на оригиналном покретачу Енигма, који је коришћен у Блицкригу али уз многе промене. Играч бира између четири кампање, у фиктивном сценарију пост-нуклеарне катаклизме. Игра представља остварење претњи нуклеарним ратом, покушава да дочара живот и борбу за опстанак преживелих, приказује разарање и изглед света уништеног нуклеарним наоружањем. У споју застареле технике Другог светског рата и модерног наоружања, радиоактивности и рушевина на сваком кораку, хеликоптера који могу да слећу и полећу под контролом играча, пешадије која се укопава, залиха које се троше (као гориво, резервни делови, муниција) ова игра потпуно мења стари Блицкриг и доноси новитете у самој стратегији и игривости. Играч осим класичних битака виђених у Блицкригу контролише своје покрете на посебној тактичкој командној табли где ова игра узима елементе потезне страгетије. Игра се у многочему разликује од својих претходника и постала је једна од најпопуларнијих наставака Блицкрига. На тржишту се појавила 24. јуна 2005. године. Игра је добила и наставак назван "Ice Crusade" чија прича се надовезује на сам Дан После, односно пет година касније током нуклеарне зиме. Нажалост игра долази без едитора мапа и самим тим веома мало додатака је направљено од стране играча.